קנדיס גרגאנו (באנגלית: Candice Gargano; שמה לפני הנישואים דוסון; נולדה ב-29 בספטמבר 1985) הידועה יותר בשם הבמה שלה, קנדיס לאריי היא מתאבקת אמריקאית. היא מוכרת בעיקר בשל תקופתה בארגון ההיאבקות WWE, בתוכנית NXT.
היא מוכרת בשל תקופתה בארגונים העצמאיים האמריקאים, בעיקר בארגון Pro Wrestling Guerrilla (PWG), שבו הייתה פעם אחת אלופת הזוגות של PWG (כחלק מהצמד World's Cutest Tag Team עם המתאבק ג'ואי ריאן). החזקה זו בתואר הופכת אותה למתאבקת היחידה שהחזיקה בתואר זה בהיסטוריה של הארגון.
קריירת היאבקות מקצועית.
קריירה מוקדמת (2002–2008).
לאריי הופיעה בשנתיים הראשונות שלה בקריירה בארגוני ההיאבקות Empire Wrestling Federation (EWF) ו-International Wrestling Council. היא שימשה כמחליפה של מיס צ'ביוס הפצועה במסגרת טורניר של ארגון ההיאבקות ChickFight בשנת 2004, אך היא הפסידה כבר בשלב הראשון לפרינסס סוחיי. במהלך שנת 2005, לאריי הייתה אחת מעמודי התווך של EWF, כשהתמודדה מול מתאבקות כמו הוריקן הוואנה, קיד אומגה ואמייזינג קונג. בזמן שעבדה עבור ארגון זה, היא התחרתה במהלך שנת 2006 בארגוני ההיאבקות All-Pro Wrestling ו-Ground Zero Wrestling. בשנת 2007, לאריי התמקדה יותר בארגוני ההיאבקות של אזור המערב התיכון, שבו הופיעה ב-Insanity Pro Wrestling ו-Ring of Honor (ROH). בארגון ההיאבקות ROH היא הופיעה באוגוסט 2007 בשני קרבות חושך (קרבות שלא שודרו בטלוויזיה), שבהם הפסידה לשרה דל ריי ודייזי הייז.
לאריי החלה להופיע בארגון ההיאבקות Alternative Wrestling Show (AWS) בדצמבר 2007. במאי 2009, היא השתתפה בטורניר על אליפות הנשים של AWS. היא הגיעה עד לגמר הטורניר, כשבדרך היא ניצחה את קיטנה ורה וכריסטינה ואן ארי. בגמר עצמו, היא ניצחה את אריקה ד'אריקו ומורגן בקרב משולש וזכתה באליפות הנשים של AWS הפנויה. היא הגנה על התואר בהצלחה נגד קרלה ג'יידי, ניקי וכריסטינה ואן ארי, עד שהיא הפסידה את האליפות לכריסטינה ואן ארי ב-6 בספטמבר.
כמו כן, היא הופיעה בשנת 2008 בארגון ההיאבקות הוותיק National Wrestling Alliance (NWA), שבו איתגרה את אמייזינג קונג לקרב על אליפות הנשים של NWA, אך לצערה של לאריי היא לא צלחה במשימתה.
השתתפותה במדיה.
לאריי ערכה את הופעת הבכורה שלה במשחק ההיאבקות WWE 2K19 כחלק מהחבילה הנרחבת למשחק. כמו כן, היא הופיעה גם במשחק העוקב, WWE 2K20, הפעם כדמות רגילה.
חיים אישיים.
לאריי נישאה למתאבק ג'וני גרגאנו בדיסנילנד ב-16 בספטמבר 2016. היא מעריצה מושבעת של דיסני ושל קבוצת ההוקי קרח, אנהיים דאקס. ב-12 באוגוסט 2021, השניים הכריזו שקנדיס נמצאת בהיריון ראשון.
Two Eleven
Two Eleven (בעברית: 2.11) הוא אלבום האולפן השישי של הזמרת-יוצרת האמריקאית, ברנדי נורווד. האלבום יצא לאור ב-12 באוקטובר 2012, על ידי חברות התקליטים קמיליון רקורדס ותקליטי RCA. מתוך האלבום יצאו שני סינגלים בסך הכול.
עם יציאתו נכנס האלבום אל המקום השלישי במצעד הבילבורד 200.
רקע.
זהו אלבומה הראשון של הזמרת עם תקליטי RCA, לאחר שפוטרה מחברת התקליטים הקודמת שלה, אפיק רקורדס. שם האלבום לקוח מתאריך יום הולדתה של הזמרת (ה-2 בנובמבר) וגם בהשראת תאריך מותה של חברתה והזמרת האהובה עליה, ויטני יוסטון, אשר נפטרה בתאריך 11 בפברואר (באנגלית החודש נכתב לפני היום ולכן תאריך פטירתה של יוסטון נכתב באנגלית כ-2.11 כשם האלבום בעוד תאריך יום הולדתה של נורווד נכתב הפוך).
באלבום זה היו שותפים לכתיבת והפקת השירים באלבום זמרים כמו כריס בראון, פרנק אושן ושון גארט. בנוסף בהפקת האלבום היו מעורבים מפיקים כמו בנגלדש וריקו לאב.
סינגלים.
הסינגל הראשון מהאלבום היה השיר "Put It Down", אשר יצא לאור במאי באותה השנה, בשיתוף עם כריס בראון, שהיה גם שותף לכתיבת השיר. השיר הגיע לחמישייה הפותחת במצעד שירי ה-R&amp;B וההיפ-הופ האמריקאי ובכך הפך לשיר העשירי שלה שמגיע לעשירייה הפותחת של מצעד זה.
הסינגל השני והאחרון מהאלבום היה השיר "Wildest Dreams", אשר יצא לאור באוגוסט 2012.
ביקורות והצלחה.
עם יציאתו, האלבום קיבל שבחים רבים ממבקרי מוזיקה אשר החמיאו לקולה של נורווד, להפקה ולבימוי הכללי של האלבום. האלבום נחת במקום ה-3 במצעד האמריקאי הרשמי עם מכירות של 65 אלף עותקים ובכך הפך לאלבום הרביעי שלה שמגיע לחמישייה הפותחת במדינה והראשון שלה מזה 8 שנים.
בנוסף לכך, האלבום הגיע למקום הראשון במצעד אלבומי ה-R&amp;B וההיפ-הופ ונהיה לאלבום השני שלה לעשות זאת.
קלמנס מרומא
דלקת קיבה אטרופית\ניוונית
דלקת קיבה אטרופית
כביש 772
כביש 772 (כביש דשנים, המוכר יותר בשם "דרך דשנים"), הוא כביש אורך אזורי קצר בישראל, המחבר בין צומת דשנים בדרום לבין מחלף מוטה גור בצפון, אורכו כ-6.2 ק"מ. הכביש מסתעף מכביש 70 בצומת דשנים ונמשך עד מחלף מוטה גור.
הכביש מהווה עורק תנועה ראשי, המחבר את קריית אתא, מפרץ חיפה והקריות לאזור עמק יזרעאל.
הכביש מעביר את תנועת כלי רכב שעליהם חומרים מסוכנים מהמפעלים, מאזורי מגורים לצירי תנועה בינעירוניים, הכביש מפחית עומסי תנועה מצירים ראשיים קיימים.
טאטא סטיל
מגפת הקורונה
מגפת הקורונה היא מגפה עולמית מתמשכת של מחלת נגיף הקורונה. במגפה נדבקו מאות מיליוני בני אדם, מתוכם כ-600 מיליון מאומתים, ומתו כ-6.4 מיליון, אם כי על פי הערכות שונות מספר הנדבקים והמתים גבוה בהרבה. אף על פי שמקורו המדויק של הנגיף, מזן SARS-CoV-2, אינו ידוע, על פי הערכות הוא עבר מבעלי חיים נגועים לאדם. ההתפרצות הראשונה החלה בווהאן שבמחוז חוביי שבסין, ב-17 בנובמבר 2019. באמצע פברואר 2020 החלה מגפת הקורונה להתפשט במהירות בכל רחבי העולם. לפי הערכת ארגון הבריאות העולמי, בין ינואר 2020 לסוף 2021, מתו בין 13.3 מיליון ל-16.6 מיליון אנשים ממחלת הקורונה ישירות או כתוצאה מהשפעת המגפה על תפקוד מערכות בריאות.
התפשטות המגפה והמחלה בעולם עוררה בהלה, מלוּוה במשבר כלכלי משמעותי ובנפילה חדה של הבורסות בעולם בחודש מרץ 2020. בנוסף, קרסו מחירי הנפט ברחבי העולם לרמות שפל שלא נראו בעבר. זמן קצר לאחר מכן התאוששו הבורסות והנפט ברחבי העולם וחזרו למחירים ששררו טרם המגפה ואף גבוה מכך.
מדינות העולם הגיבו למגפה באמצעות הנחיות לשמור על ריחוק חברתי, הטלת מגבלות על תנועה והתקהלויות, הטלת סגרים ועוצרים, ביטול אירועים וסגירת כלל המוסדות הלא חיוניים. כמו כן, נעשו מאמצים ממוקדים לאתר חולים ונשאים ולבודדם, למגן את צוותי הרפואה, ולהגדיל באופן מהיר את קיבולת בתי החולים, כולל בניית מסגרות אשפוז מיוחדות לחולי קורונה. במהלך המגפה היה פרק זמן שבו שליש מהאנושות – כ-2.6 מיליארד בני אדם – נדרשו להישאר בבתים בתנאי סגר.
בספטמבר 2020 ובמהלך שנת 2021 התגלו עשרות מוטציות בנגיף הקורונה שהשפיעו על התפרצויות חדשות של המחלה ברחבי העולם. בסוף שנת 2020 החל מתן חיסון המוני נגד הנגיף לאוכלוסיית העולם.
נתונים עולמיים מצטברים.
בעולם:
נתונים לפי שנים.
בעולם:
המגפה לפי מדינות.
עיקר ההדבקה והתמותה המדווחות במגפת הקורונה התרחשה ביבשת אירופה, בשני חלקי אמריקה ובדרום מזרח אסיה.
לנתונים נוספים ראו
הדבקה ותסמינים.
הנגיף עובר מאדם לאדם כאשר נשא נושם החוצה נתז נשימתי ואירוסולים המרחפים באוויר, אשר מכילים את הווירוס. אדם אחר יכול לנשום פנימה את הנתז הנשימתי והאירוסולים. כמו כן הם יכולים לנחות על העיניים האף והפה, במיוחד במקרה של שיעול ועיטוש. הדבקה ממשטחים נגועים וממגע של הידיים בעיניים אף ופה אינה נחשבת נפוצה, למרות מה שחשבו בהתחלה.
תקופת הדגירה היא בדרך כלל חמישה ימים, אך עשויה להיות בין יומיים ל-14 יום. במהלך תקופה זו הנשא יכול להדביק אחרים. דווח גם על מקרה של פיתוח תסמינים לאחר זמן של 27 יום.
התסמינים הם לרוב חום, שיעול וקוצר נשימה. דווח גם על תסמינים נוספים, ייחודיים יותר למחלה לעומת שפעת, ובהם אובדן זמני של חוש הטעם וחוש הריח וכן שטפי דם באצבעות. סיבוכים עלולים לכלול דלקת ריאות, הצטברות קרישי דם ואי-ספיקת כליות. הטיפול בחולים מתמקד בהקלת התסמינים ובטיפול תומך. אמצעי הגנה כוללים שמירה על היגיינה אישית, שמירת מרחק מאנשים אחרים, ובידוד עצמי של 14 ימים לאנשים שהיו בקרבת חולים.
לפי ההערכות, מספר ההתרבות הבסיסי (מספר שמתאר כמה אנשים עלולים להידבק מאדם חולה אחד) עומד על 2.2. הערכה אחרת מדברת על בין 1.4 ל-3.9 ואף עשוי להיות גבוה יותר במקומות צפופים.
אחד הקשיים הגדולים בהתמודדות עם הנגיף הוא שנשאי־הנגיף אינם מפתחים תסמינים בימים הראשונים, ובשל כך הם ממשיכים לדבק. התסמינים מופיעים עד 14 יום. דגימה של נשא לא בהכרח תביא לתשובה חיובית, מכיוון שייתכן שבשלבי הדבקה ראשוניים כמות הנגיף בגוף נמוכה ביותר ותקשה על זיהויו, גם ייתכן שהנגיף נמצא בדרכי הנשימה התחתונות בעוד הדגימה נלקחה ממערכת הנשימה העליונה ששם הימצאותו דלילה, בעקבות כך הנבדקים נבדקים פעמיים לצמצם את האפשרות לתוצאה שלילית שגויה.
הזמן מאימות החולים עד ההידרדרות של חלקם למצב בינוני-קשה הוא כ-3 שבועות. תהליך ההחלמה ארוך במיוחד, ונע בין כשבועיים במקרים הקלים ועד שישה שבועות בקשים. דווח שחלק מהמחלימים המשיכו לחוות תסמינים פיזיים כמו חולשה, כאבים ושינויים בחוש הטעם, כמו גם השלכות נפשיות, במשך חודשים ארוכים.
מאפייני הנגיף, כמו רמת ההדבקה, היו יכולים להשתנות בעקבות מוטציות בנגיף.
השפעות ארוכות טווח של הקורונה.
חולים רבים מדווחים על מגוון תסמינים לאחר ההחלמה, הידועים בכינוי "Post-acute COVID-19" או “Long COVID-19”.